Тулон је прикључен Француској 1486, да би убрзо постао ратна лука. Луку и њена утврђења су градили краљеви Шарл VIII и Луј XIV. Епидемија куге је 1720. усмртила половину становништва (13.000 људи). Током Француске револуције септембра 1793. ројалистички побуњеници су у помоћ позвали британску морнарицу. Револуционарне власти су зато послале војску у опсаду Тулона. Млади француски артиљеријски мајор Наполеон Бонапарта се ту прославио као командант који је протерао интервенционисте и заузео град децембра исте године.